als_Latn dik_Latn sag_Latn
Një fotografi e shkrepur në Durrës, ku Ben Blushi shfaqej krah Lulzim Berishës, ish – kreut të bandës së Durrësit, i cili doli nga burgu pak kohë më parë, është bërë shkak për debat në studion e emisionit “Opinion”, këtë të enjte. I ftuar përballë gazetarëve, kreu i Libras u pyet për këtë fotografi, që ditët e fundit ka bërë xhiro nëpër portalet në vend.
Teksa theksoi disa herë se nuk e njihte Lulzim Berishën, Blushi u shpreh se ky ishte një kurth që i është bërë. Ai shpjegoi se nuk njihte asnjë nga dy personat që kishin dalë me të në foto dhe se ata ishin dy prej qindra personave që kishte takuar atë ditë në qytetin e Durrësit. Për Blushin, pas kësaj fotoje qëndron Kryeministri Edi Rama.
Keni luftuar kundër banditëve në parlament, ndërkohë jeni fotografuar një ose dy ditë më parë me Lulzim Berishën, në mes të Durrësit me dorën në qafë, ka bërë xhiron e të gjithë portaleve fotoja…
“Dhe mirë ka bërë. Të njohin të gjithë ata që deklarohen si votues personal të Edi Ramës. Unë kam që nga Janari ndoshta dhe më herët, që eci shumë nëpër Shqipëri. Sidomos tani në kohë fushate, që kjo është pak më intensive dhe shumë më ritmike. Nuk dua ta përsëris, por vetëm në Tiranë unë eci 5 -6 kilometra në ditë, por edhe në Durrës e kam bërë 2 -3 herë. Këtu jemi në bulevardin kryesor të Durrësit, shih sa njerëz ka mbrapa dhe përreth dhe një njeri që e njeh Lulzim Berishën, nuk del në mes të qytetit me të, nuk është një fytyrë për t’u parë, kjo provon që nuk e njihja fare. Çfarë ndodhi? Siç erdhën 100 veta, unë kam ecur shumë atë ditë në Durrës më ndaluan edhe këta dy tipat.
As nuk e dija fare kush ishin dhe më thanë a mund të bëjmë një foto? Pa arritur akoma në shtëpi, më marrin në telefon dhe më thonë, ore si ke dalë ti me Lulzim Berishën në fotografi? Unë nuk e njoh Lulzim Berishën, nuk e njoh realisht dhe ju jeni njerëz që më njihni prej 40 vjetësh, e dini që kam shumë defekte, por banditë nuk njoh. Edhe fotoja ku dilte? Se fati im është që njoh këta që kanë portalet kryesore të Shqipërisë dhe më thonë: Po na marrin nga zyra e Kryeministrisë dhe po na thonë botoni foton. Tani, ç’punë ka zyra e Kryeministrit? Të sponsorizojë…”, tha Blushi.
als_Latn als_Latn als_Latn als_Latn als_Latn